Norbert Rivasz-Tóth

Norbert Rivasz-Tóth (født 6. mai 1996) er en ungarsk friidrettsutøver som konkurrerer i spydkast. Hans fremste internasjonale meritt er gull i U23-EM i friidrett 2017. 

 Idrettskarriere 
 2012 
Rivasz-Tóth deltok i junior-VM i friidrett 2012 i Barcelona, der han kom på 12.-plass med 66,12 meter. Han satte personlig rekord i kvalifiseringsrunden, med 69,47 meter.WJAH - World Junior Championship 2012, besøkt 2. august 2017. 

 2013 
Han deltok i U23-klassen i European Cup Winter Throwing 2013, 16 år gammel, og kastet der 71,68 meter, som var ny ungarsk ungdomsrekord og årsbeste i verden for ungdom. Resultatet holdt til sjuendeplass i U23-klassen.European Athletics - European Throwing Cup - Castellon 2013, besøkt 2. august 2017. 

Den 12. mai 2013 kastet han 79,82 meter med 700 gram spyd i Tiszaújváros, som var ny personlig rekord.IAAF - Norbert Rivasz-Tóth - Progression, besøkt 2. august 2017. Han deltok deretter i ungdoms-VM i friidrett 2013, der han kastet 78,27 meter (700 g), og fikk med det sølv. Matija Muhar fra Slovenia vant dette mesterskapet, med ny personlig rekord på 78,84.IAAF - 8th IAAF World Youth Championships - Javelin Throw (700g) Boys, besøkt 2. august 2017. I junior-EM i friidrett 2013 kastet han 72,41, dette var med 800g spyd, og kom med det på sjetteplass.Tilastopaja Oy - EJ  Rieti  ITA  18 - 21 July - 22nd European Athletics Junior Championships, besøkt 2. august 2017.

 2014 
Han deltok igjen i European Cup Winter Throwing 2014, denne gangen kom han på åttendeplass i U23-klassen. I juli deltok han i junior-VM i friidrett 2014, men fikk 15. beste resultat i kvalifiseringen (66,02), og nådde dermed ikke finalen.IAAF - World Junior Championships Eugene (USA), besøkt 2. august 2017.  

 2015 
I European Cup Winter Throwing 2015 kom han på åttendeplass i U23-klassen, som året før. Han fikk gull i spydkast ved det ungarske mesterskapet, med 72,18 meter.Atletika.hu - 120. Atlétikai Magyar Bajnokság, besøkt 2. august 2017-

 2016 
Han kom på andreplass i spydkast i U23-klassen i European Cup Winter Throwing 2016, med et kast på 77,70, som var ny personlig rekord og ungarsk U23-rekord.Tilastopaja Oy - ECp-w  Arad  ROU  12 - 13 March  Throws, besøkt 2. august 2017. Han deltok i EM i friidrett 2016 i Amsterdam, men fikk 27. beste resultat i kvalifiseringsrunden, og gikk ikke til finalen. 

Han vant spydkast i det ungarske mesterskapet i friidrett 2016, med et bestekast på 75,11 meter.Atletika.hu - 121. Atlétikai Magyar Bajnokság, besøkt 2. august 2017.

 2017 
Han fikk på nytt sølv i spydkast i U23-klassen i European Cup Winter Throwing 2017. Her kastet han 79,04 meter. I U23-EM i friidrett 2017 fikk han til et kast på 83,08 i andre finalekast, og satte med det ny ungarsk rekord, og vant spydkast i U23-EM.European Athletics - European Athletics U23 Championships - Bydgoszcz 2017, besøkt 2. august 2017. 

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Ungarske spydkastere
Kategori:Ungarske mestere i friidrett
Kategori:U23-europamestere i friidrett
Kategori:Deltakere for Ungarn under EM i friidrett 2016
Kategori:Deltakere for Ungarn under VM i friidrett 2017
Kategori:Deltakere for Ungarn under EM i friidrett 2018
Kategori:Deltakere for Ungarn under VM i friidrett 2019
Kategori:Deltakere for Ungarn under Sommer-OL 2020
Kategori:Friidrettsutøvere under Sommer-OL 2020